30/10/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación da acta da comisión paritaria do convenio colectivo de hostalería da Coruña

Visto o texto da acta da subscrita o día 3 de outubro de 2013 pola comisión paritaria do convenio colectivo de HOSTALERÍA da provincia da Coruña (código 15000745011981), sobre interpretación do establecido no seu artigo 14, de conformidade co disposto no artigo 90.2 e 3. do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e e na Orde do 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoman de Galicia.2.º.–Dispoñer a súa publicación no Boletín Oficial da Provincia da Coruña A Coruña, 17 de outubro de 2013. Xefa territorial MARÍA PILAR CARIDAD ALONSO ACTA DE CONSTITUCIÓN DA COMISIÓN PARITARIA DO CONVENIO COLECTIVO DO SECTOR DE HOSTALERÍA DA PROVINCIA DA CORUÑA En Santiago de Compostela, ás 11.00 horas do 3 de outubro de 2013, na sede do Consello Galego de Relacións Laborais, reúnense as persoas a continuación mencionadas, en presenza de Celso Araújo Castro, funcionario do Consello Galego de Relacións Laborais. Parte empresarial: José Manuel Otero Romar (Asociación de Hostalería Compostela) Jesús Sordo García (Asociación de Hostalería Compostela) María José Cruces Rodríguez (Asociación de Hostalería Compostela, asesora) Francisco Canabal López (Asociación empresarial de Hospedaxe da Coruña - HOSPECO) Emilio Vázquez Rey (Asociación de Hostalería de Ferrol) Parte sindical: CIG Margarita Pernas Pardo Adolfo Naya Fernández UGT-Galicia José Luis Otero Gendre Levon Bron Berechet SN de CC. OO. de Galicia Mariana Viorica Purificacion Valeriu O motivo da presente xuntanza é proceder constituír a comisión paritaria do convenio colectivo de hostalería da provincia da Coruña, na sede do Consello Galego de Relacións Laborais e publicado no BOP da provincia da Coruña n.º 165, do 30 de agosto de 2013, e proceder a efectuar aclaración sobre a aplicación do establecido no Artigo 14. parágrafo segundo, do convenio colectivo. Logo do oportuno debate e exposición de posturas por todas e cada unha das representacións presentes, sobre as cuestións obxecto da presente xuntanza, procede reflectir en acta o seguinte. Primeiro.–Constitución da comisión paritaria.– Acórdase constituír a comisión paritaria do convenio colectivo de Hostalería da provincia da Coruña, de conformidade co establecido no artigo 32 do mesmo, que queda constituída por 12 membros, 6 en representación da parte empresarial e 6 en representación da parte sindical. Os 6 representantes da parte empresarial corresponden 2 á Asociación de Hostalería de Ferrol, 2 á Asociación Empresarial de Hospedaxe da Coruña - HOSPECO e 2 á Asociación de Hostalería Compostela. Os 6 representantes da parte sindical corresponden 2 a CIG, 2 a UGT e 2 a CC. OO. Segundo.–Aplicación do establecido no artigo 14. parágrafo segundo, do convenio colectivo. –A modificación da porcentaxe da nocturnidade establecida no mesmo, será de aplicación a partir da data de publicación do presente convenio, excluíndose por tanto os efectos retroactivos do mesmo sobre este concepto. Terceiro. –Os membros da comisión paritaria acordan delegar no persoal habilitado do Consello Galego de Relacións Laborais a realización dos trámites de rexistro e publicidade do presente acordo perante a autoridade laboral competente. E non tendo máis asuntos que tratar, levántase a xuntanza sendo as 12.30 horas do día sinalado no encabezamento, estendéndose ao efecto a presente acta que asinan todos os asistentes en proba de conformidade.